id en en en en id en en fr ms ca id en en en id en en fr ms ca id id en id ms id id id id id ms ms ms id gl id id ms id ms ms ms id id id id id id id id ms id id ms id id id id ms id ms id id id id id id id id id id en en ml de en en nl en en en id ms en id en id en ms fr en id id en hbs_lat en id id en it en en id en de en id id ms ms id id en en en eo id id id id ms ms ms en ast en id id id id id id id id id id id id id de en en en en fa en en en en en en es en en ms en fr en en en en en id en en
Beberapa Rumusan Berkaitan Dengan PRU-14 – Saifulislam.Com
Friday , September 30 2022
Jika kejayaan itu adalah sebuah perjalanan dan bukannya destinasi, maka usaha-usaha sepanjang berlangsungnya kempen PRU ke-14 sudah pun menjadi sebuah kejayaan.
Kita sudah membawa ke perhatian awam keresahan yang wujud di dalam masyarakat, dan ia telah mula disedari untuk mendekati penyelesaian.
Selama bertahun-tahun kita dilanda keresahan; keresahan korupsi, keresahan ekonomi, keresahan jenayah, keresahan gejala sosial, namun apa yang paling mendalam buat saya adalah keresahan perkauman dan sentimen keagamaan.
Sedari awal pada menyedari ketidak mampuan saya untuk pulang mengundi ke tanah air, dan pelbagai cabaran untuk mengendalikan undi pos, saya berfikir apakah peranan yang boleh saya mainkan untuk membuat sumbangan kepada PRU-14 ini. Di dalam suasana lambakan maklumat, komen, pendapat, fatwa dan kupasan ilmiah oleh pakar pelbagai bidang, saya mengesan ada kelompongan kecil yang mungkin saya boleh lakukan sesuatu mengenainya.
Memanfaatkan agama untuk membanteras perkauman.
Ia adalah agenda agama, agenda agamawan yang sejak sekian lama terpinggir daripada perhatian.
Saya masih kekal berpegang dengan pendirian yang sama sejak sekian lama, semenjak saya di UK dan Ireland, sepanjang keberadaan saya di Malaysia antara 2004 hingga 2016, dan sepanjang pembabitan saya di dalam PAS serta badan-badan NGO seperti KFiqh dan MURSHID. Bahawa Malaysia adalah sebuah negara berbilang kaum, berbagai agama, Malaysia unik dan kaya kerana itu, dan Islam berpotensi menyerlahkan sifatnya sebagai rahmatan lil ālamīn di dalam persekitaran sebegitu.
Seawal tahun 2002 ke 2004, saya sudah maklum tentang sokongan gerakan-gerakan Islam antarabangsa kepada PAS untuk bekerjasama dengan DAP.
Seawal tahun 2008, saya telah mengundi Lim Kit Siang untuk Parlimen Ipoh Timor.
Seawal tahun 2012, saya membentangkan kertas kerja berkaitan isu mengundi non Muslim di dalam program Konvensyen Fiqh Islam Semasa: Mengulas Isu Politik dan Pilihanraya Berdasarkan Manhaj Wasatiy. Program anjuran KFIQH itu berlangsung pada 15 September 2012, dengan pembentangan bersama Dr. Zaharuddin Abdul Rahman, Sahib al-Samahah Tuan Mufti Wilayah Persekutuan, Tuan Mufti Negeri Perlis, Dr. Maszlee Malik dan ramai lagi.
Semasa itu, semua pendirian tersebut bukan kesalahan. Malah ia dianggap sebagai aset. Saya kalau boleh tidak membentang apa-apa kertas kerja. Tetapi MURSHID mahu saya bentangkan kertas kerja berkenaan kerana semua orang tahu saya telah mengundi Lim Kit Siang di dalam pilihanraya sebelumnya.
Dan kerjasama tidak menjadi sebuah masalah, malah merupakan suatu perkembangan positif untuk Malaysia, juga kaum Muslimin.
DAP juga masih DAP yang sama. Bertegas menjunjung Perlembagaan Malaysia tanpa toleransi.
Mereka mengkritik cadangan perlaksanaan hudud, bukan kerana mereka anti Islam, tetapi kerana mengambil kira konflik hudud dengan Perlembagaan.
Mereka mempertikaikan pembentangan RUU355 bukan kerana mereka anti Islam, tetapi kerana ia tidak mematuhi protokol Dewan Rakyat.
Tetapi naratif ini tenggelam dalam sentimen anti Islam, yang sangat mudah untuk menjadikan telinga tuli daripada penerangan, mata celik untuk meneliti keadaan.
Akhirnya agama menjadi senjata.
Kebencian yang diapi-apikan, seperti terlupa bahawa Muslim itu kalau pun tidak ahli politik, mereka adalah da’i. Dan para da’i diajar oleh Rasulullah sallallahu alayhi wa sallam untuk melunakkan ‘musuh’ dengan santun, bukan kecaman dan kata nista.
Kelompongan itu perlu dirawat, dan di situlah saya perlu bersuara.
Harga yang perlu dibayar adalah tinggi.
Mungkin kerana saya sekarang ini berada di Finland, saya sedar yang risikonya sudah tidak lagi seperti tahun 2013, semasa saya mengundi Thomas Su untuk Parlimen Ipoh Timor dan Howard Lee untuk DUN Pasir Pinji. Pada masa itu, jika saya secara terbuka turun berkempen untuk DAP, saya perlu memikirkan risiko saya sebagai ustaz penceramah di surau, masjid, seminar ibrah al-Quran, dan Pengarah Akademik sebuah sekolah tahfiz. Sanggupkah saya meletakkan semua itu di dalam risiko, hanya kerana mahu menegaskan sokongan saya kepada DAP, selagi mana DAP kekal dengan integritinya mendukung Perlembagaan?
Akan tetapi, walaupun saya tidak sanggup, saya tidaklah pula menyembunyikan pendirian.
Saya menulis artikel mengenai kerjasama DAP dengan PAS di blog ini. Cuma mungkin ketika itu PAS tidak bermusuh serta menyerang DAP, maka artikel saya nyaman di blog. Sesekali ada yang mempertikaikannya, dan ketika itu yang lebih sukar menghadamnya adalah penyokong UMNO dan Barisan Nasional. Ia maklum, saya tidak terkejut.
Tetapi selepas PAS mengambil keputusan meninggalkan Pakatan Rakyat, segala-galanya berubah.
Kali ini, ia bukan lagi sekadar soal tahaluf siasi dengan DAP, tetapi ia menjadi isu perkauman.  Bahasa yang dipakai untuk menjustifikasikan ‘keharbian’ parti DAP, jika saya terjemahkan ke bahasa Inggeris, bunyinya tidak banyak berbeza dengan bahawa white surpremacists di Amerika Syarikat.
Biarlah, seandainya risiko memberi penerangan ini bermaksud saya kehilangan kerusi ceramah di surau dan masjid, hatta ditolak oleh masyarakat sekitar. Saya percaya agenda merawat perkauman dengan hikmah agama adalah keutamaan yang mesti terus diusahakan. Masjid dan surau bukan medannya. Saya bersedia mencari daerah-daerah lain untuk menyampaikan Islam, sebagai agama yang tegas dengan prinsip, namun lunak dalam pendekatan.
Lihat sahaja reaksi rakyat Malaysia terhadap Ustaz Nik Omar Nik Abdul Aziz dan mesej Islamnya.
Itulah Islam rahmatan lil ālamīn.
Selain bantahan ramai penyokong PAS, antara golongan yang sangat kecewa dengan tindakan saya adalah ‘peminat-peminat’ buku saya di era buku Aku Terima Nikahnya. Sampai ada yang mahu membuang semua buku saya kerana kecewa dengan warna sebenar saya, kecewa kerana saya telah berubah!
Sedangkan saya semasa menulis buku Aku Terima Nikahnya, masih saya yang sama pada hari ini.
Saya menulis buku Aku Terima Nikahnya bukan untuk populariti, menjadi selebriti, menjadi Ustaz Cinta, keluar televisyen, disanjung, disayangi dan sering diajak ber’selfie’. Saya menulis buku itu kerana saya sayangkan institusi keluarga dan mahu institusi itu subur dengan kasih sayang yang ada bimbingan.
Saya boleh terus memilih untuk berada daerah itu.
Tetapi ia adalah zon selesa saya.
Zon yang boleh mengisi keperluan hidup barangkali.
Tetapi zon itu tidak memberi kepuasan dalam hidup ini.
Zon yang bermakna adalah zon berkatalah yang benar walaupun pahit.
Pahit hingga hilang kerusi ceramah agama.
Kehilangan yang tidak mengapa, kerana dewasa ini ceramah agama, kuliah Maghrib dan kuliah Subuh hanyalah hiburan untuk golongan yang ‘suka agama’. Ia bukan medan merawat masalah dan penyakit masyarakat.
Itulah sedikit harga kecil yang saya perlu bayar untuk menyuarakan sesuatu yang penting untuk Malaysia. Tidak terbanding dengan pengorbanan Rafizi Ramli yang bakal ke penjara kerana mendedahkan penyelewengan kerajaan. Tidak terbanding dengan pengorbanan DS Anwar Ibrahim yang merengkok di penjara pada usia 70’an. Tidak terbanding dengan pengorbanan Tun Mahathir pada meninggalkan kerehatan usia 93 tahun. Tidak terbanding dengan pengorbanan tokoh-tokoh AMANAH, DAP serta PKR yang pernah dipenjara kerana prinsip yang mereka perjuangkan.
Agar kebenaran tidak dimatikan oleh diamnya kamu.
Bual bicara live Instagram 8 Mei 2018, 3 pagi
Bual bicara live Instagram bersama Wardina Safiyyah 8 Mei 2018, 4 pagi
Kupasan topik Big Picture Thinking berdasarkan buku Thinking for a Change oleh John C Maxwell 8 Mei 2018 5:45 petang
Defeating Racism and Religious Intolerane 8 Mei 2018 10 malam
Previous Mengapa Saya Mengundi Lim Kit Siang Pada Tahun 2008?
Next Bagaimana Finland Membina The Culture of Trust di Dalam Sistem Pendidikan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
10/05/2018 at 4:29 PM
Assalamu’alaikum ustaz, baru hari ini saya tahu keadaan ustaz sebenar, pernah tertanya kenapa tiba2 ustaz menyepi.
Apa yang ustaz katakan, saya setuju Dan tidak menafikan. Cuma satu pertanyaan dari saya, setelah APA yg Tun Mahathir buat pads zaman pemerintahan beliau sebelum nie, perlu ka kita perlu bersangka baik pads beliau Kali nie?
11/05/2018 at 12:56 AM
Salam tuan saifulislam yg sy hormati.
Sy sentiasa mdoakan semoga tuan siht sejahtera dan di berkati umur utk meneruskan dakwah tuan.sy tidak pernah kecewa dgn dakwah yg tuan sebarkan trutamany dlm bidang pnulisan kerana sy tidak ada kesemptan utk mdgr ceramah tuan secara live.sy hrp tuan tidk kecewa dgn kami.teruskn dakwah tuan di blog ni.hanya yg ad mata hati yg faham.yg buta hati biar kan dia pergi kerana dia yg memilih utk kerugian.moga tuan terus berjaya.allah sentiasa ada. Dan semoga pilihan raya kli ini dberkati allah dan lebih baik dari yg sebelum nye. Jika islam itu kuat dalam diri individu,dtg la siapa pn menjadi pmimpin,xkan dia mmpu gugat aqidah seseorang hamba allah yg bertaqwa.
12/05/2018 at 12:45 PM
Maaf ustaz, ingin clarify :
Quote from ur article “DAP juga masih DAP yang sama. Bertegas menjunjung Perlembagaan Malaysia tanpa toleransi.
Mereka mengkritik cadangan perlaksanaan hudud, bukan kerana mereka anti Islam, tetapi kerana mengambil kira konflik hudud dengan Perlembagaan.
Mereka mempertikaikan pembentangan RUU355 bukan kerana mereka anti Islam, tetapi kerana ia tidak mematuhi protokol Dewan Rakyat.”
Maka Adakah perlaksanaan penegakkan hudud di malaysia sesuatu yg impossible disebabkan sekatan Perlembagaan Malaysia sendiri?
13/05/2018 at 4:02 AM
Naive sangat ni ustaz…
Ustaz bagi contoh sikit je pendirian DAP dlm artikel ini buat saya fikir ustaz terlalu naive dalam menilai kuffar.
Saya terkejut kalau hanya beberapa contoh ini sahaja ustaz menjustifikasikan sangka baik ustaz pada DAP. Tak hairan kalau ustaz memilih pendekatan rahmah sehingga ke hari ini. Banyak lagi yang ustaz kena ambil tahu dan jangan membutakan mata untuk melihat dan jangan menulikan telinga dalam mendengar.
Saya pun bukan lah ahli PAS. Sangka baik lah dengan PAS yang di dalamnya ramai yang ikhlas dalam perjuangan mereka memartabatkan Islam, walau pun mungkin bukan lah semua. Saya hairan kita lebih bersangka baik dengan non Muslim melebihi muslimin yang ikhlas. Hati-hati ustaz takut Allah tak bagi pertolongan sebab kita menjadikan penolong kita dalam urusan pembinaan semua negara dari kalangan mereka yang ada penyakit hati dengan Muslimin dan Islam… Akhir sekali, suka saya nyatakan jangan remehkan paranoid atau ketakutan orang yang ikhlas mempertahankan agama SEBAB perkara ini punya asasnya dari al-Quran dan Sunnah…. Allahu, moga Allah pelihara agama kita…
23/05/2018 at 5:51 AM
AllahuAkbar. Saya sangat bersetuju dengan The Last Fighter.
Saya berasa sangat sedih apabila cuba membuka mata ahli keluarga terdekat tentang hal ini.
Namun akibat kebencian melampau mereka terhadap individu2 tertentu hasil “penjajahan pemikiran” melalui internet yang saban hari menghina serta mengkritik, mereka sudah mula hilang pertimbangan.
Pantang tersentuh sedikit meskipun teguran saya adalah ikhlas kerana Allah Taala, supaya mereka berhati-hati dengan kaum kuffar (bukannya saya suruh mereka benci) baik dalam PH mahupun BN, terus saya ditempelak kononnya saya bersifat perkauman.
Saya kata ini hal agama, bukannya kaum. Malah Allah pun ingatkan kita .. “mereka tidak akan “gembira” selagi tidak ikut cara mereka”.
Kalau nak diikutkan pergaulan dengan non- Muslim, saya bersekolah rendah selama 2 tahun di Australia, akibatnya di sekolah rendah dan Universiti saya lebih mudah bergaul dan bekerjasama dengan bangsa2 lain di Malaysia.
Group work di uni sering saya sertakan bangsa lain yang non- Muslim, malah pernah saya seorang saja yang Melayu (saya bekas pelajar Universiti tempatan).
Malah pengalaman awal bekerja di Inti College, Nilai, saya seorang sahaja staf Melayu dalam Jabatan Sains pada awal tahun 2000-an. Saya tidak kekok.
Tapi sedih, bila ahli keluarga menolak ketepi semua ini, mengatakan saya ekstrim hanya kerana mencuba untuk menasihati mereka supaya berhati-hati, bersederhana dan berpada-pada dalam mengkritik (sering saya ingatkan dengan rendah diri, betapa teruknya balasan kita bila mengumpat dan mencela).
Saya kata kalau iya pun orang lain salah, kita ambil maklum sajalah.
Mengapa perlu hampir setiap kali dapat berita tular WhatsApp yang sudah menjangkau ratusan, setiap kali itulah ditatap, diforward dan dicemuh.
Akibatnya, langsung saya dihina.
Mudah-mudah an Allah ampunkan dosa-dosa kita semua yang tersalah dalam menghadapi dugaan dan cubaan di akhir zaman ini.
Leave a Reply to Husna Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved